ভারত দল হিসেবে আওয়ামী লীগকে বিশ্বাসে পেয়েও অন্যদলগুলোর শাসনের সময়েও রাষ্ট্রীয় শিষ্টাচারের তেমন ব্যত্যয় করেননি। পঁচাত্তরের পনের আগস্টের বাঙালীর মহাবিপর্যয়ের পর প্রথম শোক সভাটি হয় ভারতে। দিল্লিতে শ্রীমতি ইন্দিরা গান্ধী ভারতের সমস্ত রাজনৈতিক দলের নেতাদের নিয়ে শোকসভা করেছিলেন। তিনিই বলেছিলেন, শেখ মুজিব সোনার বাংলা গড়ে তোলার এবং উপমহাদেশে শক্তি ও সম্প্রীতি স্থাপনের কাজে নিজেকে উৎসর্গ করেছিলেন। তিনি এও বলেছিলেন, শেখ সাহেব গোটা বিশ্বেই মহান জাতীয় নেতা। তিনিই বঙ্গবন্ধুর দুই কন্যাকে আশ্রয় দিয়েছিলেন সেই কঠিন সময়ে যখন তাঁদের পৃথিবী হয়ে গিয়েছিলো এতটুকু। কিন্তু বঙ্গবন্ধু মৃত্যুর পরও ভারত বাংলাদেশকে ছেড়ে দেয়নি। ১৯৮০ সালে জিয়াউর রহমান দিল্লির আমন্ত্রণে ভারতে গেলে তাঁকে রাষ্ট্রপতিভবনে নৈশভোজে অ্যাপ্যায়িত করেছিলো ভারত।